Thread:User talk:Hristofor.mirchev/Машинен превод

Привет, имам сериозното подозрение, че използваш машинен превод и преводаческата памет, за да създаваш преводи на софтуера. Това е лоша практика и те съветвам да не го правиш за напред. Ако имаш интерес и желание да допринасяш за превод и локализация на кой да е от поддържания софтуер - отдели време да го разгледаш, да откриеш липсващи локализация и непреведени съобщения, разгледай контекста, в който се появяват и едва тогава превеждай по начин, по който да е разбираемо и в полза на потребителите, които ще го ползват след това. Всичко, което си натворил дотук беше прегледано и редактирано, за да отговаря на по-горните неща, но нека не си създаваме излишна работа - по-добре е съобщенията да са непреведени и да се показват на оригиналния език (английски), но да са разбираеми, отколкото да внасят объркване и отблъскват от употребата на софтуера.